b'\n_START_ARTICLE_\nJohan Svendsen\n_START_SECTION_\nBiografi\n_START_PARAGRAPH_\nAllerede i sine tidlige komposisjoner fra studietiden i Leipzig viste han en overraskende modenhet n\xc3\xa5r det gjaldt instrumentasjon og klangkombinasjoner. Om enn ikke i like stor grad som Edvard Grieg, var Svendsen inspirert av den norske folkemusikken. Han brukte for eksempel folketonemotiver da han skrev sine fire norske rapsodier._NEWLINE_Svendsen var blant de f\xc3\xb8rste europeiske dirigenter som oppf\xc3\xb8rte verker av Tsjajkovskij som han kjente personlig og brevvekslet med._NEWLINE_Da Svendsen i 1883 ble kapellmester ved Det Kongelige Kapel i K\xc3\xb8benhavn lot det til at han mistet komposisjonslysten. Den krevende posten som 1. kapellmester levnet ham liten tid til komposisjon. Til tross for sporadiske sm\xc3\xa5komposisjoner i sine siste leve\xc3\xa5r, ble Romanse, Op. 26 for violin og orkester noe av det siste han skrev f\xc3\xb8r han ble dirigent p\xc3\xa5 heltid. Han grunnla kapelkoncertene i Odd Fellow-Pal\xc3\xa6et i K\xc3\xb8benhavn. I sitt annet ekteskap med den danske ballettdanserinnen Juliette Haase fikk han tre barn; kontrabassisten Johan Johan-Svendsen, Sigrid Johan-Svendsen og skuespilleren Eyvind Johan-Svendsen._NEWLINE_Svendsen arbeidet med en tredje symfoni. I 2007 fant dirigenten Bjarte Engeset skisser til en ufullendt Svendsen-symfoni i Det Kongelige Bibliotek i K\xc3\xb8benhavn. Deler av disse har senere blitt bearbeidet og orkestrert av Bj\xc3\xb8rn Morten Christophersen og ble urfremf\xc3\xb8rt av Bergen filharmoniske orkester under ledelse av Bjarte Engeset i februar 2011._NEWLINE_Han levde det meste av sitt liv i K\xc3\xb8benhavn i Danmark, men er begravet p\xc3\xa5 \xc3\xa6reslunden p\xc3\xa5 V\xc3\xa5r Frelsers gravlund i Oslo.'